"Аҽгәара" арҽеиратә усурақәа шьыжьнаҵы ирылагеит
© Sputnik / Томас ТхайцукВЛ "Ачгуара"
© Sputnik / Томас Тхайцук
Аԥыза-министр ихаҭыԥуаҩ, аекономика аминистр Кристина Озган "Амшынеиқәафымцамч" аҟны атехникатә штаб аилатәара мҩаԥылгеит.
АҞӘА, абҵара 4 - Sputnik. Шьыжьнаҵы, алашара адәы ишықәлалак, "Амшынеиқәафымцамч" аусурақәа рымҩаԥгара иалагеит ҳәа аанацҳауеит аусбарҭа.
Иазгәаҭоуп ииасыз ҩымш рыҩнуҵҟа атехникатә маҵзурақәа иаадырԥшуаз ауадаҩрақәа рҭыԥ иқәырҵон.
Аха, абҵара 3 ауха аԥышәаратә усурала алашара аноурышьҭ, автоматика ацәаҳәа арцәеит. Амчхара рмаҷны алашара еиҭоушьҭын.
"Амшынеиқәафымцамч" аҟны ишырҳәо ала арҽеиратә усурақәа, жьҭаарамзаз излагаз иаалырҟьаны иаанкылан Урыстәылантәи иаарышьҭуаз афымцамч аҿҳәара аиаанӡа иахьаанкылаз азы.
Убри инадҳәаланы жьҭаара 1 инаркны абҵара 1 аҟынӡа 32 километра ацынхәрас 24 километра роуп иԥсахыз.